cyanic-selkie/wikianc huggingface dataset:
Մաշկ (մարդ)
Ցանցային շերտ
Ցանցային շերտը (stratum reticulare) ավելի հաստ է, տեղակայված է պտկիկային շերտի հիմքից մինչև հիպոդերմա ընկած հատվածում։ Կազմված է մաշկի մակերեսին զուգահեռ դասավորված կոլագենային հաստ թելերի խրձերից և ֆիբրոցիտներից։ Մաշկի ամրությունը պայմանավորված է հիմնականում ցանցային շերտի կառուցվածքային առանձնահատկություններց։
Հիպոդերմա
Ենթամաշկային ճարպաբջջանքը կազմված է շարակցական հյուսվածքի (կոլագենային, էլաստիկ և ռետիկուլյար) թելերի փուխր ցանցից, որի ներսում տեղակայված են ճարպի մեծ կաթիլներ պարունակող խոշոր ճարպային բջիջներ։ Հիպոդերմայի հաստությունը տատանվում է 2 մմ-ից (գանգաթաղի վրա) մինչև 10 սմ և ավելի (հետույք) սահմաններում։ Այն ավելի հաստ է վերջույթների թիկնային և տարածիչ մակերեսներին, բարակ՝ փորային և ծալիչ մակերեսներին։ Որոշ տեղերում (կոպեր, ենթաեղնգային թիթեղիկներ, մեծ և փոքր ամոթաշրթեր և այլն) այն ընդհանրապես բացակայում է։
Օրգանիզմի ջերմաստիճանի կայունությունն ու մաշկի ջերմակարգավորիչ դերը
Օրգանիզմում ջերմության առաջացման և ջերմատվության գործընթացների հավասարակշռությունը կոչվում է ջերմակարգավորում։ Տարբերում են քիմիական և ֆիզիկական ջերմակարգավորում։
Քիմիական ջերմակարգավորումն իրականանում է ջերմագոյացման ուժգնության փոփոխումով։ Շրջապատող միջավայրի ցածր ջերմաստիճանի դեպքում նյութափոխանակությունը բարձրանում է, նշանակալիորեն ուժեղանում է ջերմագոյացումը, որն էլ օրգանիզմը պահպանում է գերտաքացումից։ Ջերմության առաջացումը հատկապես բուռն է ընթանում լյարդում և մկաններում։ Նույնիսկ անշարժ պառկած ժամանակ, երբ մկանունքը լարված է, մարմնի ջերմագոյացումն ավելանում է 10 %-ով։ Ցուրտ պայմաններում, անգամ անշարժ կանգնելիս, մարդու մկաններում ջերմագոյացումը մեծանում է, որը պայմանավորված է մկանների ոչ կամային, անկանոն կծկումներով և դրսևորվում է մկանային դողով։
Ֆիզիկական ջերմակարգավորումն իրականանում է ջերմատվության ուժգնության փոփոխությամբ։ Ֆիզիկայից հայտնի է, որ ջերմությունը տաք մարմիններից փոխանցվում է համեմատաբար քիչ տաք մարմիններին։ Մեր օրգանիզմը ջերմության ավելցուկը մաշկի մակերեսով հաղորդվում է շրջապատող օդին,որը կատարվում է ջերմաճառագայթման, ջերմահաղորդման և գոլորշիացման ճանապարհով։
Ջերմաճառագայթումը ջերմային ճառագայթների արձակումնէ մաշկի կողմից։ Այս ճանապարհով հեռանում է ջերմության մինչև 60 %-ը։
Ջերմահաղորդումը ջերմության անմիջական հաղորդումն է մաշկի մակերեսին հպվող այն առարկաներին, որոնց ջերմաստիճանը ցածր է մարմնի ջերմաստիճանից։ Ջերմատվությանը խոչընդոտում են ենթամաշկային ճարպաշերտը և հագուստը։ Այս ճանապարհով օրգանիզմից հեռանում է ջերմության 15 %-ը։
Գոլորշիացումը կատարվում է այն ժամանակ, երբ օդի ջերմաստիճանը հավասար է կամ բարձր օրգանիզմի ջերմաստիճանից։ Այս ճանապարհով օրգանիզմից հեռանում է ջերմության 20 %-ը։ Եթե օդը 100 % հագեցած է ջրային գոլորշիներով, ապա գոլորշիացում տեղի չի ունենում, ուստի ջուրը հոսում է մարմնի վրայով (օրինակ, բաղնիքում)։ Նման քրտնարտադրությունը չի նպաստում ջերմատվությանը։
Մաշկը ջերմատվության օրգան է, որով հեռացվում է օրգանիզմի ջերմության ավելցուկի 70-80 %-ը։ Շրջապատող միջավայրի ջերմաստիճանի փոփոխությունից գրգռվում են մաշկի ջերմաընկալիչները, որի արդյունքում ռեֆլեքսորեն փոխվում է արյունատար անոթների լուսանցքը։ Միջավայրի ջերմաստիճանը իջեցնելիս մաշկի անոթները նեղանում են, քչանում է դեպի մաշկ հոսող արյան քանակը, մաշկը գունատվում է, և նվազում ջերմատվությունը։ Ջերմաստիճանը բարձրանալիս մաշկի անոթները լայնանում են, մաշկը կարմրում է, և մեծանում է ջերմատվությունը։ Ջերմակարգավորման կենտրոնը գտնվում է միջանկյալ ուղեղում։ Ջերմակարգավորմանը մասնակցում են նաև մեծ կիսագնդերի կեղևը, ուղեղաբունը և որոշ ներզատական գեղձեր։
Մաշկի հիգիենան
Մաշկի մաքրությունը մարդու առողջության կարևոր պայմաններից մեկն է։ Մաշկը մշտապես աղտոտվում է ճարպագեղձերի, քրտնագեղձերի կենսագործունեության արգասիքներով, վերնամաշկի մակերեսային շերտի եղջերացած բջիջներով,ինչպես նաև փոշով,մանրէներով։ Մաշկային ճարպը և քրտինքը մաշկի մակերեսին նպաստավոր պայմաններ են ստեղծում մանրէների զարգացման համար։ Մաշկային շատ հիվանդություններ հաճախ առաջանում են մաշկի անմաքրությունից։ Աղտոտ մաշկի վրա եղած ճաքերով ու քերծվածքներով ախտահարույց մանրէները թափանցում են օրգանիզմ և առաջացնում տարբեր հիվանդություններ՝ սնկային, կարմիր քամու բորբոքում, թարախապալար։ Ահա թե ինչու անհրաժեշտ է հետևել մաշկի մաքրությանը։ Շաբաթը մեկ անգամ լվանալ մարմինն օճառով և տաք ջրով։ Անհրաժեշտ է մաշկը պահպանել մեխանիկական, քիմիական, կենսաբանական գործոնների ազդեցությունից։ Մաշկի վրա առաջացած վերքերը քսել յոդի թուրմով։ Վերքը հողով կեղտոտվելիս անհապաղ դիմել բժկի համակարքամախտային շիճուկ ստանալու համար։ Խորհուրդ չի տրվում օգտվել ուրիշի անձնական գործածության իրերից (կոշիկ, գուլպա, սրբիչ)։
Մազերի և եղունգների խնամքը
Առանձնահատուկ նշանակություն ունի մազերի և եղունգների խնամքը։ Խորհուրդ է տրվում մազերը լվանալ ոչ հաճախ 10 օրը մեկ։ Մազերը լվանալիս օգտագործել տաք ջուր և մազերին համապատասխան օճառ։ Անհրաժեշտ է մազերը պաշտպանել արևի ճառագայթներից և ցրտից։ Արևից նրանք գունազրկվում են, չափից ավելի չորանում, դառնում դյուրաբեկ, հեշտությամբ թափվում են և հայտնվում է թեփ։ Գլուխը պետք է ծածկել գլխարկով շոգ և ցուրտ եղանակին։ Ցրտից գլխի մաշկը սառչում է, վատանում է արյան մատակարարումը, որից առաջանում է ճաղատություն։
Ջերմային հարված և արևահարություն
Վատ օդափոխվող շինություններում աշխատելիս, ջրային գոլորշիներով հագեցած մթնոլորտում,օդը վատ անցկացնող հագուստ կրելիս օրգանիզմի ջերմատվությունը վատանում է։
Ջերմագոյացման և ջերմատվության գործընթացների հավասարակշռության խախտման հետևանքով առաջանում է ջերմային հարված։ Հիվանդի մոտ լինում է շնչահեղձություն,գլխացավ, թուլություն, անոթազարկի հաճախացում, երբեմն՝ գիտակցության կորուստ։ Օրգանիզմի գերտաքացումից առաջանում է ուժեղ քրտնարտադրություն։ Քրտինքով հեռանում են մեծ քանակով ջուր և աղեր,արյունը դառնում է մածուցիկ, խանգարվում է արյան շրջանառությունը։ Ջերմային հարվածի դեպքում անհրաժեշտ է տուժածին տեղափոխել զով տեղ, ճակատին դնել սառը թրջոց, արձակել հագուստը, մարմնի ջերմաստիճանը իջեցնելու նպատակով փաթաթել խոնավ սավանով կամ թրջել հագուստ։ Տաք ցեղերում աշխատողները պետք է ընդունեն լոգանք, խմեն աղայնացված ջուր։
Արևահարություն առաջանում է գլխի վրա արևի ճառագայթների անմիջական, երկարատև ազդեցությունից։ Արևահարության թեթև դեպքերում առաջանում է գլխացավ, թուլություն, իսկ ծանր դեպքերում ուղեղի այտուց, ջղաձգություն, փսխում, գիտացության կորուստ։ Առաջին օգնության միջոցները նույնն են, ինչ որ ջերմային հարվածի դեպքում։
Մաշկի այրվածքներ
Մաշկի այրվածքներն առաջանում են էլեկտրական, քիմիական, ջերմային, ճառագայթային ներգործությունից։ Այրվածքի դեպքում խանգարվում են մաշկի ֆունկցիաները, և ախտահարույց մանրէներն անարգել թափանցում են օրգանիզմ։ Մարմնի մակերեսի 1/3-ի այրվելը վտանգավոր է կյանքի համար։ Տարբերում են այրվածքների չորս աստիճան։ Առաջին աստիճանի այրվածքի դեպքում մաշկը կարմրում է, այտուցվում և ցավում։ Անհրաժեշտ է այրված հատվածը լվանալ խմելու սոդայի ջրային լուծույթով, վրան քսել չեզոք յուղ կամ ախտահանիչ քսուք։ Երկրորդ աստիճանի այրվածքի դեպքում մաշկի վրա առաջանում են թափանցիկ հեղուկով լցված բշտիկներ, որոնց մի մասը պայթելով մերկացնում է մաշկը։ Վերնամաշկից զուրկ հյուսվածքները կարող են վարակի պատճառ դառնալ։ Առավել վտանգավոր են երրորդ և չորրորդ աստիճանի այրվածքները։ Երրորդ աստիճանի այրվածքի դեպքում ածխանում են խորը հյուսվածքները։ Նշված երեք դեպքերում այրվածքի վրա դնել մաքուր վիրակապ և անհապաղ դիմել բժշկի։
Մաշկի ցրտահարվելը
Առավել հաճախ ցրտահարվում են մարմնի բաց մասերի՝ քթի,ականջների,դեմքի մաշկը, ինչպես նաև ձեռքերի, ոտքերի մատները։ Ցրտահարմանը նպաստում են քամին,օդի բարձր խոնավությունը, ջրաթափանց հագուստը, նեղ կոշիկը։ Ցրտահարվելիս հյուսվածքների վնասման աստիճանը կախված է ցրտի ազդեցության տևողությունից և ուժգնությունից։ Տարբերում են ցրտահարության չորս աստիճան։ Առաջին աստիճանի ցրտահարության դեպքում մաշկը կարմրում է, ապա գունատվում և կորցնում զգայնությունը։ Ցրահարված մասի վրա դնել ջերմամեկուսիչ փաթաթան և թողնել այնքան ժամանակ, մինչև առաջանա տաքության զգացողություն։ Ապա այդ հատվածը մերսել և քսել յուղ։ Երկրորդ աստիճանի ցրտահարման դեպքում մաշկը գունատվում է, առաջանում են հեղուկով լցված բշտիկներ։ Արյան շրջանառությունը վերականգնելու նպատակով կատարել սպիրտով շփումներ, վրան դնել մանրէազերծ չոր վիրակապ, խմեցնել տաք ըմպելիք և դիմել բժշկի։ Երրորդ և չորրորդ աստիճանի ցրտահարության դեպքում առաջանում է ցրտահարված հյուսվածքների անզգայացում և մեռուկ։ Անհրաժեշտ է ցրտահարված հատվածը ծածկել մանրէազերծ վիրակապով և տուժածին անմիջապես տեղափոխել հիվանդանոց։
Մարդկանց մեջ տարածված է այն կարծիքը, որ ծխելը և ոգելից խմիչքները սառնամանիքին տաքացնում են։ Դա սխալ է, քանի որ ծխելն առաջացնում է արյունատար անոթների ջղակծկում և մատների մազանոթների անշարժացում, որն արագացնում է վերջույթների գերսառեցումը։ Ոգելից խմիչքներ օգտագործելիս անոթները լայնանում են, հատկապես դեմքի և պարանոցի, ուստի ջերմատվությունն ուժեղանում է, և մարմնի ջերմաստիճանը սկսում է ավելի արագ ընկնել։
Օրգանիզմի կոփումը
Բոլորին հայտնի է, որ կոփված մարդիկ դիմացկուն են, առավել հեշտ են հարմարվում շրջապատող միջավայրի անբարենպաստ ներգործություններին, ավելի հազվադեպ են հիվանդանում, ընդունակ են ֆիզիկական ծանր աշխատանքի։ Կոփումը միջոցների համակարգ է, որը բարձրացնում է օրգանիզմի դիմադրողականությունը, վարակների նկատմամբ կայունությունը, կանխարգելում մրսածության հիվանդությունների առաջացումը։
Կոփման հիմնական միջոցներն են ջուրը,օդը,արևը, իսկ սկզբունքները՝ աստիճականությունը, կանոնավոր զբաղվելը։ Ջրային լոգանքներն (մասնակի կամ լրիվ շփում, լող, ջրցող) ունեն ինչպես առողջապահական, այնպես էլ ֆիզիոլոգիական նշանակություն։ Ջուրը մաշկի վրա թողնում է մեխանիկական ազդեցություն, որը համարվում է յուրօրինակ մերսում, լավացնում է արյան մատակարարումը։ Սակայն ջուրն ավելի ուժեղ սառնազգաց գրգռիչ է, քան նույն ջերմաստիճանի օդը։ Այդ պատճառով լոգանքները պետք է զգույշ կատարել։ Սկզբում խոնավ սրբիչով շփումներ կատարել, ապա սառը ջրցողում մինչև գոտկատեղ։ Լավ արդյունք է տալիս բաց ջրավազանում լողալը։ Ջուրը պետք է ունենա 20°С ոչ ցածր ջերմաստիճան, տևողությունը 10-15 րոպե։ Եթե օրգանիզմի կողմից ոչ մի փոփոխություն չի առաջանում, աստիճանաբար ջրի ջերմաստիճանը իջեցնել մինչև 10°С։
Կոփման տարածված եղանակ է սառը, թարմ օդում լինելը։ Օդալողանքները բարձրացնում են նյարդային համակարգի լարվածությունը, վարժեցնում ջերմակարգավորման համակարգը, լավացնում քունը, ախորժակը։ Նպատակահարմար է օդային լոգանքները զուգակցել սպորտային խաղերով։
Արևային լոգանքներն օգտակար են առավոտյան ժամը 9-12-ը, սկզբում 10 րոպե, ապա աստիճանաբար տևողությունը մեծացնել մինչև 1,5-2 ժամ։ Արևային լոգանքները լայնացնում են մաշկի անոթները, ուժեղացնում արյունաստեղծ օրգանների գործունեությունը, նպաստում D վիտամինի առաջացմանը։ Արևի լոգանքներից ոչ չափավոր օգտվելիս կարող են առաջանալ այրվածքներ, արևահարություն, ջերմային հարված։ Այն հակացուցվում է թոքախտի, արյան ճնշման դեպքում։
Կոփված մարդկանց անոթային ռեակցիաներն արագ են կատարվում, և ջերմաստիճանի փոփոխությունների դեպքում օրգանիզմն անմիջապես հարմարվում է այդ պայմաններին։
Մաշկի ֆունկցիաները
Մաշկի հիմնական ֆունկցիաներն են.
Ծանոթագրություններ
Կատեգորիա:Մաշկ Կատեգորիա:Մարդու ֆիզիոլոգիա
Աղաբաբյանի ոսկեբզեզ
Աղաբաբյանի ոսկեբզեզ, ոսկեբզեզների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։
Նկարագրություն
Տափակ, նեղ մարմնով և 10,5-13,5 մմ երկարությամբ ոչ խոշոր բզեզ է։ Գունավորումը բրոնզագույն է՝ պղնձակարմրավուն կամ պղնձականաչավուն փայլով ։
Տարածվածություն
Հայաստանի էնդեմիկ տեսակ է։ Հայտնի է միայն Մեղրի քաղաքի շրջակայքից (Սյունիքի մարզ) ։
Էկոլոգիա
Ապրում է նուշի գերակայությամբ վարդազգիների կամ գիհու մասնակցությամբ չոր նոսրանտառներում։
Բզեզները հանդիպում են հունիսի վերջին և հուլիսի առաջին կեսին, թռիչքը նկատվում է ցերեկը․ նստում են տափաստանամորու փշերի վրա, որի բների արմատամերձ հատվածում զարգանում են թրթուրները։ Զարգացումը միամյա է ։
Պահպանություն
Թվաքանակը չափազանց բարձր է, իսկ փոփոխության միտումները հայտնի չեն։
Սպառնացող վտանգներից են անասունների՝ հատկապես այծերի չկարգավորված արածեցումը և տեղանքի՝ որպես պոչհանքի հավանական օգտագործումը։
Աղաբաբյանի ոսկեբզեզը պահպանվում է «Արևիկ» ազգային պարկում ։
Ծանոթագրություններ
Կատեգորիա:Կենդանիներ Կատեգորիա:Միջատներ Կատեգորիա:Խոցելի տեսակներ Կատեգորիա:Էնդեմիկ կենդանիներ Կատեգորիա:ՀՀ Կարմիր գրքում գրանցված կենդանիներ
Ժամանակից դուրս
Ժամանակի միջով (Além do Tempo) բրազիլական հեռուստանովել արտադրված աշխարհահռչակ Ռեդե Գլոբոյի կողմից։ Սկսել է հեռարձակվել 2015 թվականի հուլիսի 15-ից։ Սցենարի հեղինակն է Էլիզաբեթ Ջիննը։ Հեռուստասերիալի նկարահանումների համար ստեղծվել է մեկ արհեստական քաղաք 19-րդ դարի ոճով։ Սերիալը անրադարձել է սեռական ոտնձգությանը, ռասայական խտրականությանը։
Սյուժե երկրորդ փուլ
Դեպքերը տեղի են ունենում 2015 թվականին սերիալի բոլոր հերոսները Ռեինկարնացիայի շնորհիվ միավորվել են և 150 տարի անց պետք է ուղղեն իրենց բոլոր սխալները,զարգանան և դառնան ավելի լավը։
Համաշխարհային ցուցադրություն
Կատեգորիա:Բրազիլական հեռուստասերիալներ
Հենրիխ Ֆուլդս
Հենրիխ Ֆուլդս (որոշ աղբյուրներում Հենրիխ Ֆոլդս,, Henry Faulds, ), շոտլանդացի բժիշկ և գիտնական, իր ներդրումն է ունեցել մատնահետքերի ուսումնասիրության մեջ։
Վաղ տարիներ
Ֆոլդսը ծնվել է Շոտլանդիայի Բեյթ քաղաքում` պրեսբերիացի ընտանիքում։ 13 տարեկանում նա ստիպված է եղել լքել դպրոցը՝ ֆինանսական օգնություն ցույց տալով իր ընտանիքին և տեղափոխվել Գլազգո, որտեղ սկսել է աշխատել։ 21 տարեկանում նա սկսեց դասեր տալ Գլազգոյի համալսարանում մաթեմատիկայի, տրամաբանության, լատիներեն, հունարենի և աստվածաբանության բաժիններում։ Չորս տարի անց, երբ նա 25 տարեկան էր, Ֆոլդսը որոշեց, որ իր մասնագիտությունը բժշկությունն է և մտավ Անդերսոնի քոլեջ, որից հետո ստացավ բժշկական լիցենզիա և դարձավ Շոտլանդիայի եկեղեցու բժշկական միսիոներ։
1873 թվականի հուլիսին Ֆոլդսը առաջարկ է ստացել Շոտլանդիայի Միացյալ Պրեսբերիայի եկեղեցուց ՝ առաքելություն դեպի Ճապոնիա։ Նույն թվականի սեպտեմբերին նա ամուսնանում է Իզաբելլա Ուիլսոնի հետ։ Նորապսակները տեղափոխվում են Ճապոնիա։
Կյանքը Ճապոնիայում
1875 թվականին Ֆոլդսը ստեղծում է հիվանդանոց Տոկիոյի Ցուկիձի շրջանում։ Հիվանդանոցում իր աշխատանքից բացի, նա դասախոսություններ է տալիս բժշկական ուսանողներին, ճապոնացի վիրաբույժներին դասավանդում է ֆիզիոլոգիա, Դարվինիզմ և հակասեպտիկ սկզբունքներ։ Նաև խորհրդակցում է իշխանությունների հետ տիֆոիդ տապի, խոլերայի, կատաղության կանխարգելման վերաբերյալ։ Նա դարձավ առաջին օտարերկրյա բժիշկը, որին թույլ է տրվել դիահերձումներ կատարել։ Ֆոլդսը հիմնել է Ճապոնիայում կույրերի համար առաջին հասարակությունը ՝ Ռակուզենկայը, իսկ ավելի ուշ՝ նաև կույրերի համար նախատեսված դպրոցը։
Նա ոչինչ չէր լսել Հերշելի և նրա իր փորձերի մասին։ 1880 թվականին նա Լոնդոնի «Բնություն» ամսագրին նամակ  էվ ուղարկել , որտեղ նա գրում է. «1879 թվականին ես ուսումնասիրեցի Ճապոնիայում հայտնաբերված անոթների մի քանի կտորներ և ուշադրություն հրավիրեցի մատնահետքերի վրա, որոնք առաջացել են, ըստ երևույթին, երբ կավը դեռ փափուկ էր։ Այդ մատնահետքերի ուսումնասիրությունը ինչ դրդոց, որ նորից վերադառնամ այդ խնդրին»։
Իսկապես, 1879- 1880 թվականներին Ֆոլդսը հավաքեց մատնահետքերի մեծ հավաքածու և ուսումնասիրեց դրանց պապիլյար գծերը։ Եղել է դեպք, երբ գողը բարձրացել է Ֆուլդսի տան մոտակայքում սպիտակեցված ցանկապատի վրա։ Ֆոլդսին ասացին, որ ցանկապատի վրա ակնհայտորեն երևում են մատնահետքեր։ Շուտով հայտնի դարձավ, որ գողը ձերբակալվել է։ Ֆոլդսը Ճապոնիայի ոստիկանությանը խնդրեց վերցնել բանտարկյալի մատնահետքերը։ Համեմատելով դրանք ցանկապատի վրա տպվածի հետ, նա պարզեց, որ դրանք տարբեր են։ Նա եզրակացրեց, որ կալանավորված է այլ անձ։ Եվ նա ճիշտ էր։ Մի քանի օր անց իրական գողը ձերբակալվեց։ Ֆոլդսը այս անգամ նույնպես վերցրեց նրա մատնահետքերը։ Նրանք ճշգրտորեն համընկնում էին ցանկապատի վրա տպված նկարների վրա։ Սա դատական մատնահետքերի նույնականացման բնորոշ օրինակ էր։
Գրականություն
Կատեգորիա:Շոտլանդացի բժիշկներ Կատեգորիա:Շոտլանդացի գիտնականներ Կատեգորիա:Շոտլանդացի գյուտարարներ Կատեգորիա:Շոտլանդացի ուսուցիչներ
Բադալին
Բադալին (八达岭),  Մեծ Չինական պարսպի ամենաշատ զբոսաշրջիկ այցելող հատվածը, ձգվում է Պեկինից 75 կմ հյուսիս-արևմուտք և կապված է ավտոբուսային երթուղով, իսկ հետո Ամառային օլիմպիական խաղերի (2008) և երկաթուղային երթուղով։
Ժամանակի ընթացքում կառուցվեց Մին դինաստիան(1368-1644), որը մանրակրկիտ վերականգնվել է Մաո Ցզե Դունի օրոք, իսկ 1957 թվականից Մեծ պատի առաջին հատվածը անվճար բաց է հանրության և այցելությունների համար։ Ամեն տարի Բադալին են այցելում միլիոնավոր զբոսաշրջիկներ։
2019 թվականի հունիսի 1-ից Չինական Մեծ պարսպի Բադալին հատվածի տոմսերը կարելի է պատվիրել առցանց՝ շրջագայությունից մեկ շաբաթ առաջ։ Մուտքի մոտ անհրաժեշտ է ցույց տալ ձեր ID-ն՝ անձնական տվյալները ստուգելու համար, որն նդամենը մեկ րոպե է տևում։ Սակայն կանոնների համաձայն՝ օրական այցելուների թիվը չպետք է գերազանցի 65 հազար մարդուն ։
Էլիստանո Մանգա
Էլիստանո Չիրո Մանգա (Helistano Ciro Manga, ), գվինեաբիսաուեցի ֆուտբոլիստ, որը նաև Պորտուգալիայի քաղաքացի է։ Ներկայումս խաղում է ֆիննական «Ջազ» ֆուտբոլային ակումբում ։ 2020-2021 թվականներին հանդես է եկել Երևանի «Նոա» ֆուտբոլային ակումբի կազմում ՝ դառնալով Հայաստանի գավաթակիր և սուպերգավաթակիր։
Արտաքին հղումներ
Կատեգորիա:Պորտուգալացի ֆուտբոլիստներ Կատեգորիա:Նոայի ֆուտբոլիստներ
Սալնավոլոկ
Սալնավոլոկ (Сальнаволок), գյուղ Ռուսաստանի Կարելիայի հանրապետության Բելոմորսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կարելիայի հանրապետության Բելոմորսկի շրջանի բնակավայրեր
Կիռիլա
Կիռիլա (Kirila), գյուղ Էստոնիայի Յարվամաա նահանգի Պաիդե շրջանում։
2011 թվականի տվյալներով գյուղում բնակվում էր 20 մարդ։
Արտաքին հղումներ
Կատեգորիա:Էստոնիայի Յարվամաա նահանգի Պաիդե շրջանի բնակավայրեր Կատեգորիա:Էստոնիայի գյուղեր
Ռազմական տեխնիկայի թանգարան (Վերխնայա Պիշմա)
Ուրալի լեռնա-մետալուրգիական ընկերության ռազմական տեխնիկայի թանգարան (Музей военной техники УГМК), Ռուսաստանի ամենամեծ մասնավոր թանգարաններից մեկը։ Ստեղծվել է «Ուրալի լեռնա-մետալուրգիական ընկերություն-Հոլդինգ» ՍՊԸ-ի ղեկավարության նախաձեռնությամբ։ Թանգարանը գտնվում է Սվերդլովսկի մարզի Վերխնայա Պիշմա քաղաքում։ 2017 թվականի դրությամբ թանգարանի ընդհանուր մակերեսը կազմում է 65650 քառակուսի մետր։
Ստեղծման պատմություն
2005 թվականի մայիսի 9-ին «Ուրալէլեկտրոմեդ» Բաժնետիրական ընկերության անցակետի մոտ բացվեց ռազմական տեխնիկայի ցուցադրություն ։ Ուրալի լեռնա-մետալուրգիական ընկերության ռազմական տեխնիկայի թանգարանի հիմնադրման պաշտոնական  ամսաթիվը  2010 թվականի մայիսի 9-ն  է, երբ բացվեց թանգարանի ցուցահանդեսային հրապարակը, որտեղ ներկայումս ներկայացված են  հրետանային, զրահատանկային տեխնիկայի ինքնագնաց կայանքներ, ինքնաթիռներ և այլ հավաքածուներ ։ 2013 թվականի մայիսի 9-ին բացվեց ռազմական տեխնիկայի թանգարանի Ցուցահանդեսային կենտրոնի շենքը։ Կենտրոնում տեղակայված է պարբերաբար համալրվող ռազմական տեխնիկայի հավաքածուն (1-ին և 2-րդ հարկերում), ինչպես նաև Ուրալյան տարածաշրջանի ռազմական պատմությանը նվիրված ցուցահանդես (3-րդ  հարկ)։
2015 թվականի մայիսի 9-ին կենտրոնի հրապարակում բացվեց Հայրենական մեծ պատերազմի ժամանակ խորհրդային երկաթուղայինների սխրանքներին նվիրված ցուցահանդես։
2016 թվականի մայիսի 9-ին բացվեց խորհրդային Ռազմա-ծովային նավատորմին նվիրված ցուցահանդես։ Այնտեղ ներկայացված են «Մալյուտկա» սուզանավի, 161 և 194 ռազմանավակների, ինչպես նաև վերականգնված 1125 գետային ռազմանավակի լայնամասշտաբ մանրակերտը, որն օգտագործվել է Ստալինգրադի ճակատամարտի ժամանակ։
Թանգարանի ցուցադրություն
Թանգարանային համալիրի կազմի մեջ են մտնում բաց հրապարակը և ցուցահանդեսային կենտրոնը։ Բաց հրապարակում առանձին գոտի է հատկացված երկաթուղային տրանսպորտին։ Ցուցահանդեսային կենտրոնի կազմում գործում է ինտերակտիվ հարթակ (ինտերակտիվ թատրոն, էլեկտրոնային հրաձգարան, խաղային սիմուլյատորներ)։ Թանգարանում գործում է երեք խմբակ «Մասշտաբային մոդելավորում», «Սպառազինության պատմություն» և «Գավառագիտություն»։
Թանգարանի հավաքածուում հաշվառված են ռազմական տեխնիկայի ավելի քան 350 նմուշներ։
Արտաքին հղումներ
Կատեգորիա:Ռուսաստանի մասնավոր թանգարաններ Կատեգորիա:Թանգարաններ բաց երկնքի տակ Կատեգորիա:Սվերդլովսկի մարզի թանգարաններ Կատեգորիա:2006 հիմնադրումներ Ռուսաստանում
Լյարդ
Լյարդը կատարում է նաև այնպիսի գործընթացներ, ինչպիսիք են նյութափոխանակության ընթացքում գլիկոգենի պահեստավորումը, որը որպես պահեստային ածխաջուր կուտակվում է և անհրաժեշտության դեպքում աստիճանաբար քայքայվում՝ դրանով իսկ ապահովելով գլյուկոզի հարաբերական կայուն խտությունն արյան մեջ։ Կուպֆերյան բջիջներում տեղի է ունենում ֆիզիոլոգիական հեմոլիզը (էրիթրոցիտների կազմալուծումը), ինչպես նաև կենսական նշանակության մի շարք հորմոնների արտադրությունը։ Սննդի հետ աղիներ անցած վնասակար նյութերը, հաստ աղիքում սպիտակուցների քայքայման հետևանքով առաջացած թունավոր նյութերը վնասազերծվում են լյարդում։ Լյարդը որպես մարսողական համակարգի ամենախոշոր օրգան, որն արտադրում է նաև լեղի` հիմնային բաղադրությամբ նյութ, որը շատ կարևոր է ճարպերի քայքայման գործընթացում։ Լեղին ակտիվացնում է ենթաստամոքսային և աղիքային հյութերի ֆերմենտները՝ մասնավորապես լիպազան, որը մասնակցում է ճարպի ճեղքման գործընթացին ։ Լյարդի մասնագիտացված հյուսվածքները, որոնք հիմնականում բաղկացած են հեպատոցիտներից, ապահովում են բազմաթիվ կենսաքիմիական ռեակցիաների իրագործումը, հատկապես՝ սպիտակուցների կենսասինթեզը, ինչպես նաև փոքր մոլեկուլյար զանգված ունեցող նյութերի քայքայումը ։
Լյարդը բաժանվում է երկու բլթերի՝ մեծ՝ աջ և փոքր՝ ձախ։ Բլթերը բաժանող սահմանագիծը լյարդի վերին կոր երեսի վրա՝ համապատասխանում է մանգաղաձև կապանի կպման գծին։ Այս կապանի ազատ եզրի մեջ կա պինդ ներդակազմ կապան, որը իրենից ներկայացնում է խցանված պորտային երակի մնացորդ։ Լյարդի աջ բլիթը ներքևի կողմից երկու ակոսներով կամ փոսություններով ենթաբաժանվում է երկրորդական բլթերի։ Ակոսներից մեկը զուգահեռ է ձախ սագիտալ փոսությանը և կոչվում է աջ ակոս կամ փոսություն։ Այդ փոսի առաջային մասում տեղավորված է լեղապարկը, որի պատճառով փոսությունը կոչվում է լեղապարկային փոսություն։ Այն խոր լայնաձիգ ակոսը, որը միացնում է պորտային երակի փոսի ու լեղապարկի փոսության հետին ծայրերը, կոչվում է լյարդի դրունք։ Լյարդի դրունքի միջով մտնում են լյարդային զարկերակը և դռներակը՝ իրենց ուղեկցող նյարդերով ու անոթներով, և դուրս են գալիս ավշային անոթներն ու լյարդի ընդհանուր ծորանը, որը լյարդից արտազատում է լեղին ու կուտակում այն լեղապարկում։ Լյարդի մեծ մասը ծածկված է որովայնամզով, բացառությամբ անմիջապես ստոծանուն ուղղված հատվածը։
Լյարդը, ինչպես մյուս բոլոր օրգանները, կարող է ախտահարվել։ Ամենից հաճախ հանդիպող հիվանդություններից են հեպատիտները, լյարդի ցիռոզը, ուռուցքները և թարախակույտերը։
Կառուցվածք
Լյարդը կարմրաշագանակագույն սեպաձև օրգան է, որը կազմված է տարբեր չափերի չորս անհավասար չափսերի և տարբեր տեսքի բլթերից։ Մարդկային լյարդը սովորաբար կշռում է մոտ 1․5 կգ և ունի ընդամենը 15 սմ երկարություն ։ Կա լյարդի զանգվածի որոշակի տարբերության սահման կախված սեռից, տղամարդկանց մոտ քաշը տատանվում է 970-ից մինչև 1860 գրամ, իսկ կանանց մոտ 600-ից մինչև 1770 գրամ ։ Սա մարդու օրգանիզմի միաժամանակ և՛ ամենածանր, և՛ ամենամեծ օրգանն է։ Արտազատական այս գեղձը գտնվում է ստոծանու տակ՝ որովայնի խոռոչի վերին աջ քառանկյունում՝ ստամոքսի և լեղապարկի կողքին ։
Լյարդը կապված է երկու մեծ արյունատար անոթների հետ՝ լյարդային զարկերակի և դռներակի։ Լյարդին միանում է նաև ընդհանուր լեղածորանը։ Լյարդային զարկերակը մատակարարում է թթվածնով հարուստ արյուն աորտայից՝ ընդերային ցողունի միջոցով, իսկ դռներակը մատակարարում է մարսված սննդանյութերով հարուստ արյուն ստամոքսաղիքային համակարգից, նաև արյուն է ստանում փայծաղից և ենթաստամոքսային գեղձից ։ Այս անոթները բաժանվում են փոքր մազանոթների, որոնք հայտնի են որպես լյարդի սինուսոիդներ և տեղակայված են լյարդի բլթակներում։
Բլթակները լյարդի ֆունկցիոնալ միավորներն են։ Ամեն բլթակ կազմված է միլիոնավոր լյարդային բջիջներից (հեպատոցիտներից)։ Նրանք ֆիքսված են իրենց տեղում շարակցահյուսվածքային հաստ հյուսվածքով, որը հայտնի է որպես Գլիսոնյան պատիճ ։ Այն տարածվում է դեպի լյարդի հյուսվածքը՝ ուղեկցելով արյունատար անոթները, ավշային անոթները և նյարդերը։ Լյարդի ողջ մակերեսը, բացառությամբ ազատ հատվածի, ծածկված է շճային թաղանթով, որը գալիս է որովայնամզից և ամուր կապված է լյարդի պատիճի հետ։
Բլթեր
Վերևից լյարդը անատոմիորեն բաժանվում է 2 հատվածների՝ աջ և ձախ բլթերի, իսկ ներքևից այն բաժանվում է 4 հատվածների՝ ձախ, աջ, պոչային և քառակուսի բլթերի ։
Մանգաղաձև կապանը բաժանում է լյարդը աջ և ձախ բլթերի։ Ներքևից դիտելուց կարելի է նկատել, որ ձախ և աջ բլթերի միջև առկա են ևս երկու հավելյալ բլթեր, որոնցից մեկը տեղակայված է մյուսի առջև։ Անցկացնելով երևակայական գիծ ստորին սիներակի ձախ կողմից մինչև լեղապարկը՝ միջին գծով, կարելի է բաժանել լյարդը և լեղապարկը երկու կեսի ։ Այդ գիծը կոչվում է Կենտլիի գիծ ։
Այլ անատոմիական կառուցվածքներից են երակային կապանը և լյարդի կլոր կապանը, որը բաժանում է լյարդի ձախ կողմը երկու հատվածների։ Դռներակը բաժանում է ձախ հատվածը չորս սեգմենտների, որոնք կարող են համարակալվել սկսած պոչային բլթից որպես I համար և շարունակել համարակալել հատվածները ժամի սլաքի հակառակ ուղղությամբ։ Պարիետալ դիրքից երևում են 7 սեգմենտներ, իսկ 8-րդ սեգմենտը տեսնելու համար պետք է նայել ընդերային կողմից ։
Մակերեսներ
Ստոծանիական կողմում այն ծածկված է բարակ, երկշերտ թաղանթով՝ որովայնամզով, բացառությամբ եռանկյունաձև հատվածների, որոնք ուղղակիորեն հպվում են ստոծանուն։ Որովայնամիզը օգնում է իջեցնել այլ օրգանների հետ ծագող շփման ուժը ։ Որովայնամիզը ծալվելով առաջացնում է մանգաղաձև կապանը, աջ և ձախ եռանկյունաձև կապանները ։
Այս որովայնամզային կապանները չունեն նմանություն հոդերի կապաններին, իսկ ձախ և աջ եռանկյունաձև կապանները չունեն հայտնի ֆունկցիոնալ կարևորություն, բայց կարող են ծառայել որպես անատոմիական կողմնորոշիչներ ։ Մանգաղաձև կապանի ֆունկցիան կայանում է լյարդը որովայնի առաջային պատին ֆիքսած պահելու մեջ։
Ընդերային կամ ստորին մակերեսը անհարթ է և գոգավոր։ Այն ծածկված է որովայնամզով, բացառությամբ այն մասի, որտեղ լյարդին միանում են լեղապարկը և դռներակը ։ Լեղապարկի փոսը գտնվում է քառակուսի բլթի աջ կողմում, որտեղ տեղակայված է լեղապարկը՝ պարկային ծորանի հետ միասին։
Պճեր
Լյարդի մակերեսին առկա բազմաթիվ պճեր առաջանում են այլ անատոմիական կառույցների և օրգանների հետ հպման մասում։ Աջ բլթի ներքևում և լեղապարկի փոսից աջ առկա են երկու պճեր, որոնք տեղակայված են իրար առջև և բաժանված են իրարից կատարով։ Առջևում տեղակայվածը հաստ աղու պուճն է, որը առաջանում է հաստ աղու լյարդային ծնկից, իսկ հետևում տեղակայված է խորը երիկամային պուճը՝ առաջացած աջ երիկամի մի մասի մակերեսի ձևով ։
Մակերիկամից առաջացած պուճը փոքր, եռանկյուն հատված է լյարդի վրա։ Այն տեղակայված է պոչային բլթի և որովայնամզով չծածկված հատվածի միջև եղած փոսից աջ՝ երիկամային պճի վերևում։ Մակերիկամային պճի մեծ մասը զուրկ է որովայնամզից։
Երիկամային պճից միջայնորեն տեղակայված է երրորդ՝ թույլ արտահայտված պուճը, որը տեղակայված է լեղապարկի վզիկի հարևանությամբ։ Այն առաջանում է տասներկումատնյա աղու վայրէջ հատվածից և հայտնի է որպես տասներկումատնյա աղու պուճ։
Լյարդի ձախ բլթի ստորին հատվածը տեղակայված է ստամոքսի պճից հետ և ձախ։ Ստամոքսի պուճը առաջանում է նրա առջևի հատվածով։
Տեղագրական անատոմիա
Լյարդն արտաքինից ծածկված է շճաթաղանթով, որն ընդերային որովայնամիզն է։ Վերջինս անուղղակի ճանապարհով հարում է կրծքի խոռոչը որովայնի խոռոչից սահմանազատող մկանաջլային միջնորմ ստոծանուն։ Որովայնամզի այն ծալքը, որը լյարդի դրունքից անցնում է ստամոքսի փոքր կորության ու տասներկումատնյա աղիքի կոճղեզի վրա, առաջացնում է լյարդաստամոքսային և լյարդատասներկումատնյաաղիքային կապանները։ Շճամիզը, լյարդից անցնելով աջ երիկամի վրա, առաջացնում է լյարդաերիկամային կապանը։ Որովայնամզից ավելի ստորև ընկած է գլիսոնյան պատիճը, որը դրունքով ուղեկցում է արյունատար անոթներին։
Փոխվստահության համաձայնություն
Փոխվստահության համաձայնություն կամ Ջենթլմենական համաձայնություն, փոխադարձ վստահության վրա հիմնված համաձայնություն, որը սովորաբար օրենքով չի պարտադրվում։
Գրականություն
Կատեգորիա:Մշակութային մարդաբանություն Կատեգորիա:Միջազգային իրավունք Կատեգորիա:Դարձվածքներ Կատեգորիա:Պայմանագրեր
Լյարդ
Մանրադիտակային անատոմիա
Մանրադիտակային պատկերի վրա երևում է որ յուրաքանչյուր բիլթ կազմված է բլթակներից։ Բլթակները ունեն վեցանկյան տեսկ և կազմված են հեպատոցիտների (լյարդային բջիջների) շերտերից, որոնք տարածվում են կենտրոնական երակից դեպի վեցանկյան արտաքին կողմերը ։ Կենտրոնական երակներից կազմավորվում են լյարդային երակները, որոնք արյունը դուրս են տանում լյարդից։ Բլթակի տարբերակիչ միավորն է պորտալ եռյակը, որը հայտնաբերվում է բլթակների վեցանկյունների անկյուններում։ Պորտալ եռյակը իրականում կազմված է 5 անատոմիական կառուցվածքներից՝ լյարդային զարկերակի ճյուղից, դռներակի ճյուղից, լեղածորանից, ավշանոթներից և թափառող նյարդի ճյուղերից ։ Հեպատոցիտների շերտերի միջև գտնվում են լյարդի սինուսոիդները, որոնք մեծացած մազանոթներ են։ Նրանց մեջ լցվում է արյուն պորտալ եռյակից եկող դռներակի ճյուղից և լյարդային զարկերակից, այնուհետև լցվում է կենտրոնական երակ ։
Հյուսվածաբանորեն հայտնաբերվում են երկու տեսակի լյարդային բջիջներ՝ պարենքիմալ և ոչ պարենքիմալ բջիջներ։ Լյարդի զանգվածի մոտ 70–85%-ը կազմված է պարենքիմալ հեպատոցիտներից։ Ոչ պարենքիմալ բջիջները կազմում են լյարդի բջիջների ընդհանուր քանակի 40%-ը, բայց ծավալով ընդամենը 6.5%-ը ։ Լյարդի սինուսոիդները կազմված են երկու տիպի բջիջներով՝ սինուսոիդների էնդոթելիալ բջիջներով և ֆագոցիտար ակտիվությամբ օժտված Կուպֆերյան բջիջներով ։ Ստելատային բջիջները ոչ պարենքիմային բջիջներ են, որոնք հայտնաբերվում են պերիսինուսոիդալ տարածքում՝ սինուսոիդի և հեպատոցիտի միջև ։ Սինուսոիդի լուսանցքում հաճախ հայտնաբերվում են նաև ներլյարդային լիմֆոցիտներ ։
Ֆունկցիոնալ անատոմիա
Դրունքի մեջ են մտնում ընդհանուր լեղածորանը, ընդհանուր լյարդային զարկերակը և դռներակը։ Ծորանը, երակը և զարկերակը բաժանվում են ձախ և աջ հատվածների, իսկ լյարդի դրանց համապատասխան բաժանվում է աջ և ձախ բլթերի։ Բլթերը բաժանում են իրարից նաև Կենտլիի գծով, որը միացնում է ստորին սիներակը լեղապարկի փոսին։ Գծին համապատասխան հարթությունը բաժանում է լյարդը իրական աջ և ձախ բլթերի։ Միջին լյարդային երակը նույնպես կարող է լինել կողմորոշիչ կետ Կետլիի գիծը գծելու համար։ Աջ բիլթը հետագայում բաժանվում է առաջային և հետին սեգմենտների՝ աջ լյարդային երակով։ Ձախ բիլթը բաժանվում է միջային և կողմնային սեգմենտների՝ ձախ լյարդային երակով։
Լյարդի դրունքի ողջ պարունակությունը շրջապատված է թաղանթով ։
Կուինոյի դասակարգում
Լայն կիրառություն գտած Կուինոյի դասակարգման համակարգում ֆունկցիոնալ բլթերը նաև բաժանվում են ենթասեգմենտների՝ հիմնված լայնական հարթության վրա, որը տարվում է դռներակի երկատման մակարդակին ։ Պոչային բիլթը առանձին անատոմիական կառույց է, որը ստանում է արյուն և՜ աջ և՜ ձախ կողմի անոթներից ։ Կուինոյի դասակարգումը բաժանում է լյարդը ութ ֆունկցիոնալ անկախ սեգմենտների։ Ամեն սեգմենտ ունի իր սեփական անոթավորումը, լեղիի արտահոսքը ապահովող համակարգը։ Յուրաքանչյուր սեգմենտի կենտրոնում առկա են դռներակի, լյարդային զարկերակի և լեղածորանի ճյուղեր։ Յուրաքանչյուր սեգմենտի պերիֆերիայում կատարվում է արյան արտահոսք՝ լյարդային երակներով ։ Այս դասակարգումը կատարվում է ըստ սեգմենտների անոթավորման (համարակալված I-ից մինչև VIII), որոնցից պոչավոր բիլթը առաջին համարն է, ստանում է արյուն և՜ ձախ և՜ աջ անոթներից։ Արյունը հետագայում հավաքվում է մի քանի լյարդային երակներում և թափվում ստորին սիներակ ։ Սեգմենտների համարակալումը (II-ից մինչև VIII) կատարվում է ժամի սլաքի ուղղությամբ ։
Գեների արտահայտում և սպիտակուցի սինթեզ
Մարդու օրգանիզմի բջիջներում կան մոտ 20․000 գեներ, որոնք կոդավորում են սպիտակուց, և դրանց 60%-ը արտահայտվում են նորմալ, հասուն մարդու լյարդում ։ Մոտ 400 գեներ ավելի սպեցիֆիկորեն են արտահայտվում լյարդում, որոնցից 150-ը հատկապես սպեցիֆիկ են լյարդի հյուսվածքի համար։ Այս գեների միջոցով հեպատոցիտներում սինթեզվում են բազմաթիվ սպիտակուցներ, որոնք հետագայում արտազատվում են արյան մեջ և կազմավորում են պլազմայի սպիտակուցները։ Լյարդի սպեցիֆիկ սպիտակուցներից են որոշ լյարդային ֆերմենտներ, որոնցից են HAO1 (գլիկոլատ օքսիդազան) և RDH16-ը, լեղիի սինթեզին մասնակցող BAAT և SLC27A5 սպիտակուցները, դեղերի նյութափոխանակությանը մասնակցող փոխադրիչ ABCB11 և SLC2A2 սպիտակուցները։ Լյարդի հյուսվածքի համար հատկապես սպեցիֆիկ սպիտակուցներից են ապոլիպոպրոտեին A2-ը, պրոթրոմբինը, մակարդման IX-րդ գործոնը, կոմպլեմենտային համակարգի հետ կապված սպիտակուցները և ֆիբրինոգենի բետա շղթայի սպիտակուցը ։
Գործառույթներ
Լյարդի տարբեր գործառույթները կապված են հեպատոցիտների, կամ լյարդի այլ բջիջների հետ։ Լյարդը կատարում է մոտ 500 առանձին ֆունկցիա, սովորաբար այլ օրգան համակարգերի հետ միասին։ Ներկայումս չկա արհեստական օրգան, որը կարող է ամբողջությամբ փոխարինել լյարդին։ Որոշ գործառույթներ կարող են փոխարինվել լյարդային դիալիզով՝ լյարդային անբավարարության փորձնական բուժման տարբերակով։ Լյարդը օգտագործում է հանգստի մեջ գտնվող օրգանիզմի թթվածնի մոտ 20%-ը։
Արյունամատակարարում
Լյարդի սինուսոիդներով հոսող արյունը թափվում է յուրաքանչյուր բլթակում առկա կենտրոնական երակի մեջ։ Կենտրոնական երակները կազմում են լյարդային երակները, որոնք դուրս են գալիս լյարդից և միանում ստորին սիներակին ։
Լեղիի հոսք
Լեղուղիների համակարգը կազմավորվում է լեղածորաններից։ Լեղիուղիների համակարգը, որը հայտնի է նաև որպես բիլիար ծառ՝ ճանապարհ է, որը ապահովում է լեղիի արտահոսքը լյարդից դեպի բարակ աղու սկզբնական հատված՝ տասներկումատնյա աղի։
Այլ կենդանիներ
Լյարդը հայտնաբերվում է բոլոր ողնաշարավոր կենդանիների մոտ և որպես կանոն ամենամեծ ներքին օրգանն է։ Լյարդի չափը տարբեր տեսակի կենդանիների մոտ տարբեր է և մեծ մասամբ կախված է շրջապատող օրգանների չափերից և դիրքից։ Մեծ մաս տեսակների մոտ լյարդը բաժանվում է աջ և ձախ բլթերի, սակայն դրանից բացառություն են կազմում օձերը, որոնց մոտ լյարդը ունի սիգարի նման տեսք։ Լյարդի ներքին կառուցվածքը նույնն է բոլոր ողնաշարավորների մոտ ։
Լյարդին նման օրգան հայտնաբերվում է Ամֆիօքսուս պարզ քորդավորների մոտ։ Չնայած այն կատարում է լյարդի բազմաթիվ ֆունկցիաներ, սակայն համարվում է ոչ թե իսկական լյարդ, այլ ողնաշարավորների լյարդի հոմոլոգ  ։ Ամֆիօքսուսների լյարդը արտադրում է լյարդային սպիտակուցներ՝ վիտելոգենին, անտիթրոմբին, պլազմինոգեն, ԱԼԱՏ (ալանինամինոտրանսֆերազ) և ինսուլինանման աճի գործոն (insulin-like growth factor (IGF)) :
Արտաքին հղումներ
Կատեգորիա:Լյարդ Կատեգորիա:Օրգաններ Կատեգորիա:Մարսողական համակարգ Կատեգորիա:Նյութափոխանակություն
Ուլյանովկա (ավան, Մալովիսկայի շրջան)
2001 թվականի տվյալներով Ուլյանովկա ավանում բնակվում էր 320 մարդ։
Զեմո Արքևանի
Զեմո Արքևանի (ზემო არქევანი), գյուղ Վրաստանում։ Գտնվում է Քվեմո Քարթլիի մարզի Բոլնիսի շրջանում ։
Ուլյանովկա (ավան, Մալովիսկայի շրջան)
Արտաքին հղումներ
Կատեգորիա:Ուկրաինայի Կիրովոգրադի մարզի Մալովիսկայի շրջանի բնակավայրեր Կատեգորիա:Ուկրաինայի ավաններ
Զեմո Արքևանի
Ծանոթագրություններ
Կատեգորիա:Վրաստանի գյուղեր Կատեգորիա:Բոլնիսի շրջան
Բադ Հինդելանգ
Բադ Հինդելանգ  (Bad Hindelang), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Վերին Ալգոյ շրջանի կազմում։ Բնակչությունը կազմում է 11 9913 մարդ (ըստ 2010 թվականի դեկտեմբերի 31-ի) Տարածքը կազմում է 137.02 կմ²։ Պաշտոնական կոդ՝ 09 7 80 113։
(5619) Շայր
(5619) Շայր (Shair), աստերոիդ աստերոիդների հիմնական գոտում։ Հայտնաբերվել է 1990 թվականի ապրիլի 26-ին Էլեանոր Հելինի կողմից Պալոմարում ։
Ջոն Գոտտի
Ջոն Ջոզեֆ Գոտտի կրտսեր (John Joseph Gotti Jr., ), ամերիկացի գանգստեր, Նյու Յորքի Գամբինո քրեական ընտանիքի պարագլուխ։ Նա 1985 թվականի դեկտեմբերին կազմակերպել էր Գամբինո Պոլ Կաստելանոյի սպանությունը և դրանից  շատ կարճ ժամանակ անց ստանձնել էր  խմբավորման ղեկավարումը՝ դառնալով այն ամենի տիրակալը, ինչը նկարագրում են որպես Ամերիկայի ամենահզոր հանցավոր սինդիկատ։ Գոտտին և նրա եղբայրները մեծացել են աղքատության  մեջ  և դեռ վաղ տարիքից սկսաց ապրել են քրեական կյանքով։ Գոտտին կարճ ժամանակում դարձել է քրեական խմբավորման  ամենամեծ վաստակողներից մեկը  և Գամբինո ընտանիքի կրտսեր ղեկավար Անյելո Դելլակրոչեի պաշտպանը, որն աշխատում էր Քվինսի Օզոն Պարկ թաղամասում։ Այն բանից հետո, երբ Ազգային անվտանգությունը մեղադրանք է ներկայացրել Գոտտիի թիմի անդամներին թմրանյութերի վաճառքի համար, Գոտտին սկսել է վախենալ, որ նրան և եղբորը Կաստելանոը կսպանի թմրանյութերի վաճառքի համար:Քանի որ այդ վախը օր օրի ավելանում էր հանցագործ ընտանիքի առաջնորդի հետ տարաձայնությունների աճի ֆոնին, Գոտտին կազմակերպեց Կաստելանոյի սպանությունը։ Իր կարիերայի գագաթնակետին Գոտտին ԱՄՆ-ում ամենահզոր և վտանգավոր քրեական հեղինակություններից մեկն էր։ Իր ժամանակաշրջանում  նա լայնորեն հայտնի է դարձել իր բացահայտ անհատականությամբ և վառ ոճով, ինչն էլ լայն հանրությանը բարյացակամություն է պատճառել և հասարակության մի մասը հավանություն է տվել։ Մինչ նրա հասակակիցները խուսափում են ուշադրություն գրավել, հատկապես ԶԼՄ-ների կողմից, Գոտտին հայտնի դարձավ տեսախցիկների առջև որպես «Ոճային Դոն», իր թանկարժեք հագուստի և անհատականության համար։ Ավելի ուշ նա ստացել է "Տեֆլոնային Դոն" մականունը այն բանից հետո, երբ 1980-ականների  աղմկահարույց դատավարություններից հետո նրան արդարացրել են, թեև ավելի ուշ պարզվել է, որ այդ գործընթացները ապականվել են ատենակալների միջամտությամբ, երդվյալների ոչ իրավաչափ պահվածքով  և վկաներին վախեցնելով։ Իրավապահ մարմինները շարունակել են ապացույցներ հավաքել Գոտտիի դեմ, որոնք կործանեցին նրան։ Գոտտին, ինչպես հաղորդվում է, տարեկան վաստակել է  5-ից 20 մլն դոլար՝  Գամբինոյի ղեկավարի պաշտոնում գտնվելու ժամանակ։ Գոտտիի կրտսեր ղեկավարը, Սալվատորե  Սամմի Բուլլ Գրավանոն, օգնել է Ազգային անվտանգությանը  վերջնականապես դատապարտել Գոտտիին։ 1991 թվականին Գրավանոն համաձայնել է ցուցմունք տալ Գոտտիի դեմ այն բանից հետո, երբ լսել է, թե ինչպես է շեֆը մի քանի ստորացուցիչ արտահատություններ արել, ինչը  գաղտնալսվել է, և մեղադրանք է առաջադրվել  նրա նկատմամբ  մի քանի սպանության  մեջ։ 1992 թվականին Գոտտին դատապարտվել է հինգ սպանություն կատարելու մեջ, դավադրության, ավազակության, արդարադատությանը խոչընդոտելու, հարկերից խուսափելու, ապօրինի դրամախաղերի, դրամաշորթության և վաշխառությամբ զբաղվելու համար։ Նա դատապարտվել է ցմահ ազատազրկման առանց վաղաժամկետ ազատման իրավունքի և տեղափոխվել է Միացյալ Նահանգներ-ի Մարիոն բանտ Հարավային Իլինոյս։ Գտնվելով բանտում ՝ Գոտտին մահացել է կոկորդի քաղցկեղից 2002 թվականի հունիսի 10-ին Միսսուրի նահանգի Սփրինգֆիլդի դաշնային բանտարկյալների Ամերիկյան բժշկական կենտրոնում։ Լուկկեզե ընտանիքի նախկին ղեկավար Էնթոնի Գասպայփ Կասոյի խոսքերով, այն, ինչ Ջոն Գոտտին արեց, Կոզա Նոստրայի վերջի սկիզբն էր։
Վաղ կյանք
Գոտտին ծնվել է Նյու Յորք նահանգի Բրոնքս քաղաքում, 1940 թվականի հոկտեմբերի 27-ին։ Նա եղել է Ջոն Ջոզեֆ Գոտտի և Ֆաննի Դեկարլոյի Ֆիլոմենի 13 երեխաներից 5-րդը (երկուսը մահացել են ծննդաբերության ժամանակ) ։ Նրա ծնողները ծնվել են Նյու Յորքում, սակայն ենթադրվում է, որ նրա տատն ու պապը եղել են Իտալիայի Սան Ջուզեպպե Վեզուվիանոյից, քանի որ նրա ծնողները ամուսնացած էին և որոշ ժամանակ ապրել են այնտեղ. :12 տարեկանում Գոտտիսը բնակություն է հաստատել Արևելյան Նյու Յորքում ՝ Բրուքլինում, որտեղ իր եղբայրների հետ միասին մեծացել է աղքատության մեջ ։ Նրա հայրը պարբերաբար աշխատել է որպես բանվոր։ Մեծահասակ տարիքում Գոտտին սկսեց նեղանալ հորից, քանի որ հայրը  չի կարողացել հոգալ իր ընտանիքի կարիքները ։ Դպրոցում շատ բացակայություններ ունենալու, աշակերտներին ծաղրի առարկա դարձնելու պատճառով 16 տարեկան հասակում նա լքեց Ֆրանկլին Ք. Լեյնի ավագ դպրոցը ։ Գոտտին 12 տարեկան հասակից ներգրավված է եղել փողոցային խմբավորումների մեջ, որոնք կապ են ունեցել Նյու Յորքի քաղաքային մաֆիոզների հետ  ։ Երբ Գոտտին 14 տարեկան էր, նա փորձեց գողանալ ցեմենտի խառնիչը շինհրապարակից, այդ ժամանակ այն ընկավ և նա կոտրեց ոտքի մատները. այդ վնասվածքը նրա մշտական կաղություն պատճառ դարձավ։ Դպրոցն ավարտելուց հետո նա իրեն նվիրել է «Fulton-Rockaway» Boys Gang մաֆիոզ խմբավորման հետ աշխատանքին, որտեղ ծանոթացել և ընկերացել է մյուս ապագա գանգստերներ՝ Գամբինո Անջելո Ռուջերոյի և "Վիլլի բոյ" Ջոնսոնի Ուիլֆրեդի հետ։ Գոտտին ծանոթացել է իր ապագա կնոջ՝ Վիկտորիա Դիջորջիոյի հետ, 1958 թվականին բարում ով կիսով չափ իտալուհի, կիսով չափ ռուս էր։ Նրանք ամուսնացել են 1962 թվականին մարտի 6-ին։ Ըստ փաստաթղթերի, Դիջորջիոն նախկինում ամուսնացած էր և ուներ մեկ երեխա նախորդ ամուսնությունից։ Նրանք ունեին հինգ երեխա՝ Անժելա, Վիկտորիա, Ջոն կրտսերը, Ֆրենկ։ 1962 թվականին Գոտտին փորձել է օրինական կերպով աշխատանքի ընդունվել գործարանում որպես մամուլի քարտուղար և բեռնատարի վարորդի օգնական։ Սակայն նա չէր կարող հեռու մնալ հանցագործություներ կատարելուց և մինչև 1966 թվականը երկու անգամ բանտարկվել էր։
Հրամանատար
1976 թվականի հոկտեմբերի 15-ին Կառլո Գամբինոն մահացել է տանը՝ բնական մահով ։Հակառակ սպասումներին՝  նա նշանակել էր Կաստելանոյին, որը փոխարինելու էր նրան իր ենթասպա Դեկլարոցի փոխարեն։ Գամբինոն, կարծես, հավատում էր, որ իր հանցագործ ընտանիքը կշահի այն ժամանակ, երբ Կաստելլանոյի ուշադրությունը կկենտրոնանա սպիտակ մանյակների բիզնեսի վրա. ։ Այդ ժամանակ Դելակրոցը բանտարկվեց հարկերից խուսափելու համար և չկարողացավ վիճարկել Կաստելանոյի ժառանգությունը։ Կաստելլանոյի իրավահաջորդությունը հաստատվեց նոյեմբերի 24-ին կայացած հանդիպմանը, որին ներկա էր նաև Դելակրոսը:Կաստելլանոն պայմանավորվեց, որ Դելակրոցը մնա որպես  անիմիջական ղեկավար միաժամանակ  զբաղվելով Կասա Նեստրայի հիմանակն  գործողություններով, ինչպիսիք են շորթումը, կողոպուտը և վարկերի փոխանակումը. : Մինչ Դելակրոսն ընդունում էր Կաստելանոյի իրավահաջորդությունը, գործարքը փաստորեն բաժանեց Գամբինոյի ընտանիքը երկու մրցակից խմբակցությունների ։
1978 թվականի դեկտեմբերին Գոտտին մասնակցել է Քենեդիի օդանավակայանում "Լյուֆթհանզայի" ՝ պատմության մեջ խոշորագույն չբացահայտված կողոպուտին ։ Գոտտին կարգադրել է, որ փախուստի համար ֆուռգոնը ոչնչացված լինի և տարված լինի Բրուքլինի աղբանոց։ Բեռնատարի վարորդը ՝ Սթեքս Փառնելը Էդվարդսը, հրաման չի կատարել, մեքենան աղբանոց տանելու փոխարեն նա կայանել է հրշեջ հիդրանտի մոտ և գնացել քնել իր ընկերուհու բնակարանում։ Նյու Յորքի ոստիկանությունը ֆուրգոն է հայտնաբերելև բացահայտել է կողոպուտի մի քանի կատարողների մատնահետքերը ,գողոնը բացահայտելուց հետո. ։
1980 թվականի մարտի 18-ին Ջոն Ֆավարայի անունով հարևանը Գոտտիի կրտսեր որդուն ՝ 12-ամյա Ֆրենկ Գոտտիին, գնդակահարել և սպանել է։ Ֆրենկի մահը համարել են դժբախտ պատահար, բայց Ֆավարան հետագայում սպանվելու սպառնալիքներ է ստացել և  հարձակման է ենթարկվել Վիկտորիայի կողմից բեյսբոլի փայտիկով,  այն ժամանակ, երբ նա այցելեց Գոտտիին ներողություն խնդրելու համար   : 1980 թվականի հուլիսի 28-ին Ֆավարան առևանգվել և անհետացել էր, ենթադրաբար նրան սպանել էին ։ Լայնորեն տարածված է այն կարծիքը, որ Գոտտին պատվիրել է սպանությունը, չնայած նրան, որ նա և իր ընտանիքը Ֆլորիդայում արձակուրդ են մեկնել սպանությունից երեք օր առաջ ։
Վերջին երկու տարիների ընթացքում Գոտտիին մեղադրանք է առաջադրվել Բերգին Կապոի պաշտոնավարման ժամանակ, և երկու գործերն էլ ի հայտ են եկել Գամբինոսների ղեկավար դառնալուց հետո։ 1984 թվականի սեպտեմբերին Գոտտին վիճեց Ռամուալ Փիսեքի հետ, և այնուհետև մեղադրվեց հարձակման և կողոպուտի մեջ ։1985 թվականին ԱՄՆ դատախազի օգնական Դայան Գիակալոնեն Դելակրոսի և Բերգինի անձնակազմի մի քանի անդամներ մեղադրեցին նրան  ավազակության մեջ:Մեղադրական ակտից պարզ դարձավ, որ Գոտտիի ընկերը և մեղադրյալ Վիլֆրեդ Ուիլլի Բոյ  Ջոնսոնը եղել է Ազգային անվատնգության ինֆորմանտ
Հանցագործության պետ
Որպես Կաստելանոյի հավանական մարդասպան և նրա իրավահաջորդ, Գոտտին հասավ փառքի 1986 թվականին։ Իր կառավարման ժամանակ Գամբինոյի ընտանիքը համարվում էր ամենահզոր ամերիկյան մաֆիոզ ընտանիքը՝ տարեկան 500 մլն դոլար եկամուտով։ «Underboss» գրքում Գրավանոն հաշվարկել է, որ Գոտտին տարեկան եկամուտ է ունեցել իր ղեկավարման  տարիների ընթացքում ամենաքիչը 5 միլիոն դոլար և, ամենայն հավանականությամբ, 10-ից մինչև 12 միլիոն դոլար։ Իրավաբանորեն պաշտպանելու համար Գոտտին արգելել է Գամբինոյի ընտանիքի անդամներին ընդունել մեղքի ճանաչման գործարքներ, որոնք իմացաել են կազմակերպության գոյության մասին։
Վերակազմավորում
Մինչ Գոտտի բախտը բերել է դատապարտումից խուսափել, նրա թիմակիցների բախտը այնքան էլ չի բերել։ Գամբինոյի, ունդերբոս Արմոնեի և կոնսիլյեր Գալոյի վարչակազմում մյուս երկու անձինք մեղադրվել են ավազակության մեջ 1986 թվականին, իսկ մյուս երկուսը դատապարտվել են 1987 թվականի դեկտեմբերին։ Գոտտիի նախկին թիմակիցների  հերոինի վերոբերյալ դատավարությունը Բերգին Ռուջերոյի և Ջին Գոտտիի վերոբերյալ նույնպես սկսվեց նույն տարվա հունիսին։ Մինչև նրանց դատապարտումը Գոտտին թույլ է տվել Գալլոյին հրաժարական տալ և Գրավանոյին զիջել իր տեղը, իսկ Ֆրենկ Լոքասիոին նշանակել  կրտսեր ղեկավարության պաշտոնակատար՝ Արմոնեի բանտարկության ժամանակ։ Գամբինոսները նաև աշխատել են կոմպրոմիսի գնալ հերոինի դատավարության ատենակալների դեմ, որի արդյունքում երկու անօրինական գործ է կատարվել։ Երբ 1989-ին անբուժելի հիվանդ Ռուժիերոն ազատ արձակվեց, Գոտտին հրաժարվեց կապվել նրա հետ՝ մեղադրելով նրան Գամբինոսի դժբախտությունների մեջ։ Ըստ Գրավանոի, Գոտտին նույնպես մտածում էր Ռուգիերոյին սպանելու մասին, և երբ նա վերջապես մահացավ․ Նա ասաց՝ «Ես բառացիորեն ստիպված էի նրան տանել ինձ հետ հուղարկավորության»։
1988 թվականի հունվարից սկսած Գոտտին, չնայած Գրավանոյի խորհրդին, պահանջում էր, որ կապոն իր հետ հանդիպի Ռավենիտյան սոցիալական ակումբում շաբաթը մեկ անգամ։Ավելի ուշ, 1988 թվականին, Գոտտին, Գիգանտեն և Լուկեսե Վիկտոր Ամուսոն ներկա էին հանձնաժողովի առաջին նիստին, դատի ժամանակ նույնպես։ 1986 թվականին Լուկկեզեի Էնթոնի Կասոն վիրավորվել էր Գամբինո Կապո Միկի Պարադիզոյի հարվածի հետևանքով։ Հաջորդ տարի Ազգային անվատանգությունը զգուշացրել է Գոտտիին, որ Ջենովեզե կոնսիլյեր Լուի Մաննան պատրաստվում է Գոտտիին և նրա եղբորըևս մեկ մեղադրանք առաջադրելու։ Այդ ամենից խուսափելու համար երեք ընտանիքները հանդիպել են, ժխտել են, ,որ միմյանց հանդեպ ոչ մի  թշնամանք չեն տածում ղեկավարները նաև համաձայնել են թույլ տալ Կոլոմբոյի ղեկավարի պաշտոնակատար Վիկտոր Օռենին միանալ հանձնաժողովին, սակայն նա, վախենալով մեծամասնության արձագանքից արգելափակել է Մասինոյի և Բոնանոյի վերադարձը։ 1988 թվականին Գոտտին նույնպես կարողացել է ազդել Նյու Ջերսիից Դեկավալկանտեի քրեական ընտանիքի վրա։ Դեկավալկանտե կապոյի Էնթոնի ,Ռոտոնդոյի խոսքով, Գոտտին ներկա է եղել իր հոր հոգեհանգստի արարողությանը ՝ Գամբինոյի բազմաթիվ այլ գանգստերների հետ միասին  այդ ժամանակ «ուժ գործադրելով»  ստիպել են Բոս Ջոն Ռիգգիին համաձայնվել կառավարել իր խմբավորումը Գամբինո անունից։ Դեկավալկանտները մնացել են Գամբինոյի ազդեցության ներքո մինչ Գոտտիի բանտարկությունը։ Գոտտիի որդին ՝  Գոթն Գոտտի կրտսերը, Գամբինո խմբավորման մասնակիս դարձավ 1988-ի Սուրբ Ծննդյան նախօրեին։Մաֆիոզ Մայքլ ԴիԼեոնարդոյի նույն գիշերը, Գրավանոն անցկացրեց արարողությունը, որպեսզի Գոտտին չմեղադրվի նեպոտիզմի մեջ։ Ջոն կրտսերը անհապաղ սկսեց օգնել  կապոյին։
Միշտ (ֆիլմ, 1989)
Միշտ (Always), 1989 թվականի մելոդրամա։ Ռեժիսոր՝ Սթիվեն Սփիլբերգ ։ Ստեղծվել է պրոդյուսեր Ֆրենկ Մարշալի կողմից, Օդրի Հեփբերնի մասնակցությամբ, ում համար վերջին դերասանական աշխատանքն էր։
Ջոն Գոտտի
Հարձակման արդարացում
Ոստիկանական մեքենայի հետևում Գոտտին ասաց. «Երեքը մեկում ես հաղթեցի այս մեղադրանքը»։ Ենթադրվում էր, որ Օ'Քոնորը, Միացյալ Եղբայրության և հյուսների Ամերիկայի տեղական 608 առաջնորդներից մեկն էր, որը հետագայում դատապարտվեց ավազակություններ կատարելու համար։ Նա պատվիրել էր հարձակվել այն հյուրանոցի վրա որտեղ Գամբինոն հաճախ էր լինում և իհարկե  անարգել նրանց խմբավորումը, սակայն  հետագայում Ուեսթինը կրակեց և վիրավորում հասցրեց նրան։ Մեկ գիշեր բանտում մնալուց հետո Գոտտին ազատ է արձակվել 100,000 ԱՄՆ դոլար գրավի դիմաց։ Գոտտին  ուներ իր զբաղմունքը նա սանտեխնիկական պայմանագրային ընկերությունում գրանցված  էր որպես վաճառող։ Այդ ժամանակ Ազգային անվտանգության  նոր իրազեկիչներ էր ձեռք բերել և պարզել, որ Ռավենիտական ժուչկայի անհաջողության պատճառներից մեկն այն էր, որ Գոտտին հանդիպումներ է ունենում ակումբի շենքի հետնամասի միջանցքում կամ վերևի  հարկերում գտնվող բնակարաններից մեկում, որտեղ ապրում էր  Գամբինոյի բարեկամը, և 1989 թվականի նոյեմբերին այդ  երկու վայրերը գաղտնալսվում էին։ Նա այնտեղ քննարկում էր իր ընտանիքի ղեկավարի պաշտոնը։ Դեկտեմբերի 12 -ին Ֆրենկ Լոքասիո Գոտտիի հետ զրույցում բացեիբաց խոստովանել է, որ հրամայել է սպանել Դիբերնարդոյին և Լիբորիո Միլիտոյին վերջինս Գրավանոյի գործընկերներից մեկն էր, ում սպանել էին չենթարկվելու համար։ Նա նաև հայտարարել է, որ մտադիր է սպանել Լուիս Դիբոնոյին, ով անտեսեց Գոտտիի հետ հանդիպման հրավերը, քննարկելու իր վատ կառավարումը գիպսաստվարաթղթի բիզնեսում, որը նա վարում էր Գոտտիի և Գրավանոյի հետ։ Սակայն Ազգային անվտանգությունը  լսել և չի զգուշացրել Դիբոնոյին, ում սպանել էին 1990 թվականի հոկտեմբերի 4-ին ։ Մեկ այլ արձանագրված հանդիպման ժամանակ հունվարի 4-ին, 1990 Գոտտին բարձրացրել այն հարցը, որ նախընտրում է Գրավանոն գլխավորի ընտանիքը, եթե նա դատապարտվի։Պատկան մարմինները Գոտտիին կապել են այս գործի հետ, հիմք ընդունելով ավազակապետ Ջեյմս Մաքելրոյի ցուցմունքները և իր մտադրությունը Օ Քոնորին սպանելու վերոբերյալ։ Սակայն Գոտտին արդարացվել է 1990 թվականի Փետրվարի 9-ինբոլոր վեց մեղադրանքներից:Դատավարությունից հետո տեղի բնակիչների կողմից հրավառություն է եղել։ Նյու Յորքում Ազգային անվատանգության  կազմակերպված հանցավորության բաժնի տնօրեն Ջուլիես Ջ. Բոնավոլոնտան է հայտարարել։ ԶԼՄ-ներում այդ լուսաբանմամբ նա սկսում է ժողովրդական հերոսի տեսք ունենալ։ Հասարակությունը պետք է հասկանա, որ նա Կոզա Նոստրայի խոշորագույն ընտանիքի ղեկավարն է, որ նա իրեն շրջապատում է անողոք մարդասպաններով, և որ նա բացարձակ հանցագործ է։ Սակայն ավելի ուշ պարզվել է, որ Ազգային անվտագության աշխատակիցները, ըստ երևույթին, բռնել են Գոտտիին՝ ատենակալներին նշանակման պլանների քննարկման համար, ինչպես դա եղել է 1986-87 թվականների ավազակության գործով։ Սակայն Մանհեթենի շրջանային դատախազ Ռոբերտ Մորգենթաուի և նահանգի կազմակերպված հանցավորության դեմ պայքարի օպերատիվ խմբի ղեկավար Ռոնալդ Գոլդստոկի, Ազգային անվատանգության  և դաշնային դատախազների վրդովմունքի պատճառով որոշել են չբացահայտել այդ տեղեկությունը։ Ավելի ուշ Մորգենթաուն ասել է, որ եթե նա իմանար այդ գաղտնալսվող խոսակցությունների մասին, ապա կպահանջեր դատավարություն։ ։